મળતી માહિતી મુજબ દિવાળીનો તહેવાર હોઈ શહેર પોલીસ કમિશનર દ્વારા તમામ પોલીસ સ્ટેશન વિસ્તારોમાં નાઈટ પેટ્રોલિંગ કરવા માટે અાદેશ અાપવામાં અાવ્યા છે. જેના અનુસંધાને અલિસબ્રિજ પોલીસ સ્ટેશનમાં ફરજ બજાવતા પોલીસ કોન્સ્ટેબલ અલ્પેશસિંહ ઝાલા અને અન્ય એક કોન્સ્ટેબલ પેટ્રોલિંગમાં હતા. દરમિયાનમાં વહેલી સવારે પાંચેક વાગ્યાની અાસપાસ તેઓ ભૂદરપુરા રેલવો ક્રોસિંગ પાસે પહોંચ્યા ત્યારે બે છોકરીઓ સહિત દસેક જેટલી વ્યક્તિઓનું ટોળું ત્યાં ઊભું હતું એક યુવક એક્ટિવા ઉપર અાડો પડ્યો હતો જેથી બંને કોન્સ્ટેબલ તેમની પાસે ગયા હતા અને શું થયું તેમ પૂછ્યું હતું. હાજર યુવકોએ એક્ટિવા પર સૂતેલા યુવકે વધારેપડતો દારૂ પીધો હોવાનું જણાવ્યું હતું. જેથી કોન્સ્ટેબલ અલ્પેશસિંહે તેને હોસ્પિટલ લઈ જવા માટે જણાવ્યું હતું.